**Referat generalforsamling 2021 - Grundejerforeningen Dråby Strand**

**Generalforsamling den 20.6.2021**

**Dagsorden**

**1.Valg af dirigent a) Registrering af fuldmagter b) Eventuelle bemærkninger til referat af generalforsamling 2020.**

Bent Hviid blev valgt som ordstyrer og erklærede generalforsamlingen for lovligt varslet og indkaldt. Generalforsamlingen blev overværet af 30 personer med i alt 21 stemmer.

Referat af sidste års generalforsamling godkendt med bemærkningen om, at det var Christian Bech, som blev valgt som revisorsuppleant, og ikke Jørgen Lang.

**2.Bestyrelsens beretning for perioden april 2020 –april 2021**

Bestyrelsens beretning blev godkendt. Der henvises til beretningen, som findes på hjemmesiden.

Der var en god debat efter beretningen, herunder blev bestyrelsens arbejde anerkendt ligesom der blev udtrykt ønske om at genoptage Sankt Hans arrangementet til næste år.

På Brigvej var et 8 personers sommerhus udlejet i sidste weekend. Der blev afholdt en stor fest med 50 deltagere og høj musik til gene for naboerne. Det blev diskuteret om der skulle laves en direkte henvendelse til udlejningshusene med en opfordring til at tage de fornødne hensyn. Bestyrelsen ville på foreningens hjemmesiden og på Facebookside, opfordre sommerhusejerne til at tage hensyn til naboerne og overveje yderligere initiativer.

Med stor engement blev mulighederne for indflydelse på lokalplan for det nye sommerhusområde drøftet. Især frygten for trafik gennem vores område og larm fra kommende store udlejningshuse. Vigtigt at vi undgår tilkørsel via Fuldriggerstien. Den kommende bestyrelse opfordredes til at fortsætte indsatsen.

Med næsten samme engagement drøftedes stenene mellem stranden og vejen. Her er holdningerne nok mere delte: Nogle så helst stenene fjernet, mens andre er glade for dem. Der er blevet foretaget besigtigelse af Fredningsnævnet og nu afventes afgørelse i sagen når Fredningsnævnet og Kystdirektoratet har behandlet sagen. Grundejerforeningen er ikke direkte part i sagen, da der er tale om privat jord.

**3.Aflæggelse af regnskab, underskrevet af revisorer og bestyrelse**

Regnskabet blev godkendt og kan ses på hjemmesiden.

**4.Forslag fra bestyrelsen. Ingen forslag**

**5.Forslag fra medlemmerne: Kaj Pedersen har foreslået drøftelse af udlagte sten på**

**Stranden**

Punktet blev gennemgået under pkt. 2

**6.Fastsættelse af kontingent for indeværende år. Bestyrelsen foreslår uændret kontingent på 500 kr. pr. År**

Punktet blev godkendt.

**7.Valg af 2 bestyrelsesmedlemmer og 1 suppleant På valg for en 2-årig periode er:**

**Kim Kaa, modtager ikke genvalg**

**Kirsten Pierobon, modtager ikke genvalg**

**Suppleant for en to -årig periode, idet Leif Krabbe indtræder i bestyrelsen.**

Til bestyrelsen blev valgt:

Leif Krabbe, Galejstien 22 - for 2 år

Anette Schmidt Laursen, Katamaranstien 9 - for 1 år.

Finn Carlsen, Jollevej 11 - for 2 år

Villy Nielsen, fuldriggerstien 14 som suppleant i 2 år

Ole Marquard Kristiansen, Jollevej 4 som suppleant i 1 år.

**8.Valg af 2 revisorer og 1 revisor suppleant. Alle vælges for en 1-årig periode**

**Bent Hviid, modtager genvalg**

**Per K Christensen, modtager ikke genvalg.**

**Suppleant: Jørgen Lang. PT vides ikke, om Jørgen modtager genvalg**

Som revisorer valgtes Bent Hviid og Jens Erik Hansen, samt Christian Bech som suppleant.

**9.Eventuelt**

Under eventuelt blev nævnt at der flyder affald ved nogle udlejningshuse, da de får tømt for sjældent. Opfordring til bestyrelsen til at få dette bragt i orden.

Der er ikke opsat skraldespande ved stranden i år. Det blev aftalt at bestyrelsen undersøger det nærmere, så de kan komme op igen.

Kirsten Pierobon referent

*Opdateret 4. juli 2021; Thorsten Møller Olesen Riis og godkendt Bent Hviid*